Πολύ χαμηλότερο των προσδοκιών μου και όχι αντάξιο της τιμής του. Η επικοινωνία ήταν γρήγορη, η γειτονιά τουλάχιστον περίεργη, η είσοδος προοικονομούσε την ποιότητα του κτιρίου. Η άφιξη έγινε με παρουσία οικοδεσπότη, σε αντίθεση με αυτό που δηλώνεται στο σάιτ. Φτάνοντας αντιλαμβάνεσαι ότι πρόκειται για συγκρότημα καταλυμάτων στον ίδιο όροφο, το ένα δίπλα στο άλλο (μπορείς να ακούσεις τα πάντα, αφού οι τοίχοι είναι κακής ποιότητας). Το δωμάτιο μικρότερο απ'ό,τι φαίνεται στις φωτογραφίες, το στρώμα άβολο, η καθαριότητα (σεντόνια/πετσέτες) debatable, τα υδραυλικά του σπιτιού είχαν προβλήματα (χαμηλή πίεση ντουζ, περίεργο καζανάκι). Δεν υπήρχε πιστολάκι μαλλιών ούτε σίδερο ρούχων, οι μπαταρίες του τηλεχειριστηριου τελειωμένες, και το παράθυρο κοιτούσε στον πιο καταθλιπτικό φωταγωγό της Θεσσαλονίκης. Δεν υπήρχε μια κανονική καρέκλα/καλόγερος να κρεμάσεις τα πράγματά σου, εκτός από 2 κρεμαστρουλες στην ντουλάπα. Κατά τη διάρκεια της διαμονής μου ακουσα δυστυχώς ολα τα δρώμενα (coronαparty) των διπλανών δωματίων και του διαδρόμου. Δεν το συνιστώ, εκτός αν δεν έχει κάποιος πού να μείνει και κατέβει η τιμή στα 15 ευρώ.